У млађим категоријама наступала је за репрезентативне селекције Босне и Херцеговине, а потом се одлучила да наступа за селекцију Србије. У дресу Србије заиграла је у Европској лиги 2012, а потом и на Олимпијским играма у Лондону које су одржане исте године. Са репрезентацијом Србије је освојила друго мјесто у Свјетском купу у одбојци 2015, те трећа мјеста у Европској лиги 2012, Свјетском гран-приу 2013, Европским играма 2015 и Европском првенству 2015. Као члан репрезентације Србије на некима од тих турнира два пута је проглашавана за најбољег примача сервиса.